Aleksandr Bolxunov

Aleksandr Aleksandrovitx Bolxunov (, Podyvotye, 1996ko abenduaren 31) eskiatzaile errusiarra da. Neguko Olinpiar Jokoetan bederatzi domina eskuratu ditu iraupen-eskiko proban.

Ibilbidea 

Errusia eta Ukraina arteko mugatik kilometro gutxitara dagoen Podyvotye hirian jaio zen. 2014an 20 km eskiatloi probako Errusiako txapelduna izan zen gazte mailan.

2017an Munduko 23 urtez azpiko txapelketak izan ziren Park Cityn, Estatu Batuetan, eta urrezko bi domina eta zilarrezkoa eskuratu zituen. 2018ko Pyeongchangeko Jokoetan lau domina eskuratu zituen baina ez zen txapeldun olinpikoa izan.

2019an Munduko Kopan puntan ibili zen. Distantziako atalean txapelduna izan zen eta sailkapen nagusian bigarren egin zuen. Hurrengo bi denboraldietan Munduko Kopako sailkapen nagusian txapelduna izan zen. Urte horietan Eski Tourra ere irabazi zuen. 2019 eta 2021eko Munduko txapelketatan ere puntan ibili zen eta domina ugari eskuratu zituen, urrezkoa bakarra ordea.

2022ko Pekingo Jokoetan bost domina eskuratu zituen, hiru urrezko, zilarrezkoa eta brontzezkoa.

Txapelketak

Erreferentziak

Kanpo estekak 

Errusiako eskiatzaileak
2018ko Neguko Olinpiar Jokoetako dominadunak
2022ko Neguko Olinpiar Jokoetako dominadunak
2018ko Neguko Olinpiar Jokoetako iraupen-eskiatzaileak
2022ko Neguko Olinpiar Jokoetako iraupen-eskiatzaileak
Iraupen-eskiatzaileak
Olinpiar Jokoetako dominadunak alpetar eskian